6 wenke vir goeie tydsbestuur - Eloïse Cupido gee raad
JY LEES NOU 6 wenke vir goeie tydsbestuur - Eloïse Cupido gee raad
Agter die mikrofoon, op die verhoog én op die kassie. Sy's so besig dat sy soms haar naam vergeet, spot TV-aanbieder en sangeres Eloïse Cupido. Sy deel haar 6 wenke vir produktiwiteit en goeie tydsbestuur.
Besluit vanaand al wat jy môre gaan aantrek - dit spaar baie tyd.
Hou nice to have-aktiwiteite (daardie goed wat lekker is, maar nie noodwendig noodsaaklik nie) vir wanneer jy tyd het. Maar maak tog ook tyd daarvoor - dit voed jou siel.
Eloïse het onlangs by kykNET se Ontbytsake aangesluit en het van dag een af dadelik by dié oggendspan ingepas. "Dis verfrissend om hier te werk, want hoewel ek steeds binne 'n struktuur werk, is dit ook baie vry."
Sy is tans besig om haar eerste solo-album klaar te maak waarvan sy al die liedjies self geskryf het. "Dit vertel stories oor my lewe - dis stukkies van my."
Sy vertel Stef Bos en Coenie de Villiers se musiek het haar beïnvloed. "Maar ek is nie op hul vlak nie." Sy is ontsettend lief vir musiek en het altyd daarvan gedroom om haar eie CD op te neem. "Musiek roer my..."
"Soos ek ouer word, besef ek dat ek nie eendag wil sterf met my musiek binne my nie. Ek is verantwoordelik vir my eie drome, dis nie iemand anders se werk om dit te bewaarheid nie."
Sy het haar sangtalent onlangs in Willie Venter se musiekproduksie Moments ten toon gestel saam met onder andere Sonja Herholdt en haar seun Simeon. "Ek het baie respek vir Sonja se werksetiek, klas en integriteit. Haar hart is diep gewortel."
Sy beplan in Augustus 'n vakansie in New York, Amerika. "Ek doen dié net vir myself," sê Eloïse, wat veral opgewonde is om te loop waar die sterre in TV-reekse soos Sex and the City-faam geloop het. "Ek verkoop omtrent 'n halwe nier om te gaan," spot sy, "maar dis beslis die moeite werd."
Wat is jou top-wenk om by alles in jou besige lewe uit te kom? Los kommentaar onderaan dié artikel, of deel dit met ons op ons Facebook- of Twitter-blad!